google/wiki40b huggingface dataset:
The Mousetrap

The Mousetrap er et skuespill av Agatha Christie. Skuespillet hadde premiere i 1952, og det går fortsatt i dag. Dette gjør skuespillet til det som har gått lengst sammenhengende i verden. 
Den 21. august i 2017 hadde The Mousetrap sin 27 000. forestilling.

Historie

Da Mary av Teck (gift med Kong George V) nærmet seg 80 år, spurte BBC henne om hva hun ønsket seg for å feire anledninga. Hun svarte at hun ønsket seg et stykke skrevet av Agatha Christie. Christie skrev et 30-minutters radioprogram som het Three Blind Mice (Tre blinde mus). Dette stykket skulle utvikle seg til The Mousetrap.
The Mousetrap hadde sin premiere på Theatre Royal i Nottingham den 6. oktober 1952. Det begynte i London på Ambassadors Theatre litt senere, den 15. november samme år.
I juni i 1999 ble settet til stykket byttet ut. Alle forestillinger gikk som normalt. Det eneste som er igjen fra originalsettet fra 1952, er klokka på peishylla.

Handling

Ei gruppe mennesker sjekker inn på et vertshus litt utenfor London. Det er så kraftig snøvær ute at de blir isolert der. Så blir en person drept. Hvem kan morderen være?

Kontrovers

På slutten av stykket bes publikum om ikke å avsløre slutten av stykket. Den engelske Wikipedia-versjonen er kritisert for å gjøre dette. Det førte til en konflikt mellom Wikipedia og Christies barnebarn. Fans skal ha forsøkt å få dette fjernet. Her skal talspersonen for Wikipedia ha sagt til The Daily Mail at det bare er å la være å lese avsløringa hvis man ikke vil vite morderens identitet.
Florent Amodio

Personlig liv

Amodio ble født i Sobral i Ceará i Brasil og blei som spedbarn adoptert av et fransk par. Han vokste opp i Fremainville i Val-d'Oise. Han har både fransk og brasiliansk statsborgerskap.
I tillegg til hans kunstløpkarriere, studerer Amodio for å bli en coach.

Karriere

Amodio begynte med kunstløp som fireåring og har fått undervisning av Bernard Glesser siden den tid. Som tolvåring fikk han påvist Schlatters-kneskade, noe som førte til at han ikke kunne stå på skøyter i 18 måneder. Han begynte å konkurrere igjen i 2004 og representerte Frankrike internasjonalt for første gang i 2005. 
Han vant Junior Grand Prix-finalen i sesongen 2008-9, etter at han kom på tredje- og førsteplass ved Junior Grand Prix-mesterskapene samme sesong. Senere, under juniorverdensmesterskapet, havna han på en skuffende femtendeplass og på en tiendeplass under hans eneste seniormesterskap den sesongen, World Team Trophy.
Amodio begynte sesongen 2009 og 2010 med å vinne French Masters. Senere deltok han i seniorklassen i Grand Prix (Russland, 2009). I denne konkurransen kom han på 9.-plass. Under Skate America i 2009 kom han på fjerdeplass, han lå mindre enn ett poeng bak tredjeplassen.
Over havet under himlen

Over havet under himlen er et musikkalbum med Sebastian, utgitt i 1973.
Pål Bang-Hansen

Biografi

Med familien befant Pål Bang-Hansen seg i svenske Hammarbyhöjden fra 1943 der han gikk på barneskole.  Bosatt i Husebygrenda ble han barnestjerne og opptrådte blant annet mye med Sverre Udnæs i Barnetimens hørespill, med hovedrollen i Mesterdetektiven Blomkvist. Bang-Hansen filmdebuterte i Arne Skouens Gategutter (1949). Etter et opphold i Italia 1950-52 fikk han hovedrollen i faren Odd Bang-Hansen sin bokfilm Tom og Mette på sporet 1952. På gymnaset studerte han språk samtidig med Gro Harlem Brundtland og Rolf Presthus, var leder for Studentersamfundets Teater 1959, før filmstudier ved Centro Sperimentale i Roma 1960-62.  
Siden 1962 rapporterte Bang-Hansen årlig fra Filmfestivalen i Cannes, ofte sammen med Arne Hestenes, fra 1968 med base i hans bolig i Tovo ved liguriske Villa Faraldi. Herfra skrev han også reise- og matbøker. Som faren ble han kulturjournalist i Arbeiderbladet 1961-67, men er mest kjent fra NRK der han ble ansatt 1965 og ledet Filmmagasinet 1967-93.
I 1966 giftet Pål Bang-Hansen seg og regisserte sin første av seks filmer for EMI Produksjon, Skrift i sne (1966) med farens manus og broren Kjetil Bang-Hansen blant skuespillerne. Komedien Norske byggeklosser solgte bra i 1972. Hans to barn, Simen og Bent var med i Kanarifuglen (1973). Hans siste ble Kronprinsen der Bjørn Sundquist vant Filmkritikerprisen 1980.
Andre NRK-program med Bang-Hansen var spørreleken Zoom 1985 og Lørdagsbilaget 1985.  I tiden etter Filmmagasinet ledet han På kino 1990-92,Oscarfest i Hollywood 1992, hatt innslag i Kulturoperatørene i 1994 og Anne Hoffs nye Cinemaskopet i 1996. Han ledet det ukentlige Påls briller i 1997, og  var innom Gydas vei 1998 og filmanmelder i Frokost-TV 2003-07. I 2002 laget NRK filmen Pål sine stjerner om ham. Selv opptrer han selvparodisk i Uti vår hage 2003.
Pål Bang-Hansen pensjonerte seg fra NRK i 2007, men fortsatte å skrive manuskripter, det seneste om XU-jenter fra den andre verdenskrig.
Sächsische Biografie

Sächsische Biografie (forkortet SäBi eller SaeBi) er et biografisk leksikon med artikler om betydelige personer fra Sachsens historie.
Prosjektet ble igangsatt i 1999 og er tenkt som et løpende prosjekt. Flere faghistorikere, hobbyhistorikere og studenter bidrar. Den vitenskapelige ledelsen ligger hos Martina Schattkowsky.
I juni 2005 ble innholdet lagt ut fritt tilgjengelig på nettet, og i mai 2012 ble det gjort søkbart via Biographie-Portal.
Over 10 000 personer er oppført, hvorav over 1 200 med kortbiografi. Personartiklene er utstyrt med GND-numre og knyttes via dette sammen med andre verk. Via GND-Beacon-formatet linker SäBi også til artikler på tyskspråklig Wikipedia.
Sherbro River

Sherbro River er et estuar i Sierra Leone, avgrenset i øst og nord av fastlandet, og i sør av Sherbroøya.
Flere elvesystemer flyter ut i Sherbro River, blant annet Kittam-Sewa-Waanje i øst og Jong i nord. Sherbro River er egentlig et sund eller strede som er åpent mot Sherbrostredet i øst, og som strekker seg 48 kilometer nord- og vestover. Ved inngangen i vest er Sherbro River ca. 32 kilometer bredt mellom Shenge Point i nord og Cape Saint Ann på Sherbroøya i sør.
Sherbro River har sterke tidevannsstrømmer, med en hastighet på opptil 4 knop ved halv vannstand i tørketiden. I regntiden er det risikabelt for kanofiskere å krysse kanalen.
Synthetonychiidae

Utseende

Små (kroppslengde 1-2 mm, beinlengde opptil 6 mm) vevkjerringer.

Utbredelse

Familien finnes bare på New Zealand.
Decaydance Records

Decaydance Records er et underselskap av plateselskapet Fueled by Ramen. Det er eiet av Pete Wentz (fra Fall Out Boy). Plateselskapet ble dannet i 2005 og holder til i USA. Det bruker Pete Wentz's og Clandestine Industries sitt kjennetegn, "batskull", som logoen sin.
Høytysk lydforskyvning

Den høytyske lydforskyvning er en regelrett forskyvning av konsonanter som har gitt regelmessige og systematiske forskjeller mellom høytysk og alle andre germanske språk.
Lydforskyvningen begynte antageligvis lengst sør i det tyskspråklige området rundt år 600, og spredte seg de neste hundreårene nordover til andre tyske dialekter. Den høytyske lydforskyvningen er ikke helt ferdig i begynnelsen av den gammelhøytyske perioden som begynner ved år 800. En viktig forskjell mellom gammelhøytysk og gammelsaksisk er at lydforskyvningen ikke fant sted i gammelsaksisk. Lydforskyvningen representerer den dag i dag den mest markante (men ikke det eneste) forskjellen mellom høytyske og nedertyske dialekter.

Gjennomføring

Den høytyske lydforskyvningen er bare helt konsekvent gjennomført lengst sør i det tyske språkområdet, dvs. i Sveits og i Tirol. I disse områdene er /k/ forskjøvet til /kch/ (som noen steder er blitt forenklet til /ch/), som f.eks. høytysk Kind, som i Tirol heter Kchind og i Sveits Chind.
De fleste over- og middeltyske dialekter har med andre ord bare delvis gjennomført den høytyske lydforskyvningen.
Roger av Hoveden

Roger av Hoveden, eller Howden (død ca. 1201), var en engelsk krønikeskriver på slutten av 1100-tallet som også kommenterte norsk historie.
Joseph Nothing

Joseph Nothing er artistnavnet til Tatsuya Yoshida, en japansk musiker innen sjangeren elektronisk musikk. Han har blant annet gitt ut musikk for plateselskapene Planet Mu og ROMZ. Han er bror av artisten Com.a, som han ofte samarbeider med.
Hans stil kan beskrives som en blanding av IDM, pop, funk og tradisjonell japansk musikk.
Asiamesterskapet i fotball for kvinner 1979

Asiamesterskapet i fotball for kvinner 1979 ble arrangert i Calicut (nåværende Kozhikode) i India. Det var det tredje arrangementet av Asiamesterskapet i fotball for kvinner. Dette sluttspillet var spesielt fordi alle spilte i en gruppe, og fordi India stilte med to lag, Nordre India og Sør-India. Australia stilte som Vest-Australia.
Taiwan slo (Sør-)India i finalen og asiatiske mestre for andre gang på rad.
Jianbi kullkraftverk

Jianbi kullkraftverk er et kullkraftverk i provinsen Zhejiang i det østlige Kina. Det har en installert produksjonskapasitet på 2 100 MW, utvdiet fra opprinnelig 600 MW. Operatør er China Guodian Corp.
Duper Sessions

Duper Sessions er et musikkalbum med Sondre Lerche and the Faces Down Quartet, utgitt i 2006.
Timiș (fylke)

Administrativ inndeling

Fylket har to municipiu, åtte byer og 85 comună.
Skjoldafjorden

Skjoldafjorden er en del av Hervikfjorden og Boknafjorden på grensen mellom kommunene Tysvær og Vindafjord i Rogaland. Denne delen av fjorden starter like nord for Borgøya og strekker seg rett nordover til tettstedet Skjold.
Fjorden har innløp ved Slogvikøya ved Slogvik og et lite stykke lenger nord stikker den nesten 2,5 km lange Romsalandsvågen seg vestover. Videre nordover ligger Skjoldastraumen. Dette er et svært smalt stykke av fjorden, bare omtrent 15 meter, og her krysser fylkesvei 515 fjorden over to broer. Midt i dette sundet ligger en liten holme som bare blir kalt Holmen. Den sterke strømmen i det smale sundet skapte tidligere problemer for skipsfarten, derfor ble Skjoldastraumen sluser bygd i 1908. Slusene er Norges eneste saltvannssluse som fortsatt er i bruk.
Lenger nord blir fjorden videre og sør for Skjold deler fjorden seg i flere retninger. En del snur seg sørvestover og fortsetter som Grindafjorden på andre siden av Nesøya. Den andre delen går østover forbi Otertangen og deler seg i buktene Frøvika i nord og Langalandsvika i sør. Fra innløpet i sør og inn til bunnen av Langalandsvika er fjorden 15 kilometer lang. Inkludert Grindafjorden er den 24 kilometer lang, mens hele fjordsystemet fra innløpet til Hervikfjorden til bunnen av Grindafjorden er 38 kilometer langt.
60 Minute Workout Session

60 Minute Workout Session er et musikkalbum med Chubby Checker, utgitt i 2001.
Asker prestegård

Asker prestegård (Røren, tidl. Røyrvin) ligger like nordøst for Asker kirkegård. Adressen er Kirkeveien 125, og prestegården er gård nr. 1 i Asker.
Det har vært gård på stedet siden førkristen tid, og det er eller har vært flere gravhauger på gårdens grunn. Gården var bebodd av prester fra middelalderen av. Den har fem fredede bygninger: hovedbygning (våningshus), drengestue (senere forpakterbolig), stabbur, driftsbygning og lysthus. Hovedbygningen antas å ha blitt oppført under sogneprest Jacob Neumann i 1805–07. Det er en laftet bygning i to etasjer med stående panel utvendig. Neumann fikk også anlagt hage med lysthus og stiftet i 1808 Selskapet for Asker prestegjelds vel for å fremme jordbruk, hagebruk og husflid i en vanskelig tid preget av Napoleonskrigene. Forpakterboligen ble oppført på 1800-tallet. Prestegården er satt i stand i 1954, 1980 og 1995.
Asker kirke er prostikirke, og prestegården har på 2000-tallet vært prostens bolig. Ved avviklingen av boplikten i 2015 valgte imidlertid prosten, Berit Øksnes Gjerløw, å flytte ut av prestegården, blant annet på grunn av høy fordelsbeskatning.
Asker husflidslag, som er en av flere foreninger som har videreført virksomheten i Asker prestegjelds vel, leier i dag forpakterboligen.
Gunnison County

Historie

Fylket ble grunnlagt i 1877 av land som ble skilt ut fra Lake County og det har fått sitt navn etter kaptein John Gunnison.
Kald pils, hett brygg

Kald pils, hett brygg er et musikkalbum utgitt av Bryggerigangen Bluesband i 1991.
Via Campesina

La Via Campesina er en internasjonal sammenslutning av nasjonale organisasjoner for små og mellomstore bønder, landarbeidere og urbefolkninger i Asia, Amerika og Europa. La Via Campesina arbeider for å bedre vilkåra for småskalajordbruket verden over. Organisasjonen er særlig opptatt av spørsmål omkring jordreform, matvaresikkerhet, kredittordninger og gjeldsproblematikk, matvarehandel, genressurser, biologisk mangfold, samt kvinners stilling i landbruket.
Norsk Bonde- og Småbrukarlag er norsk medlem av Via Campesina.

Historie

La Via Campesina ble til under et møte mellom ledere for bondeorganisasjoner i Managua, Nicaragua i 1992. I 1993 holdt organisasjonen sin første konferanse i Mons i Belgia. Via Campesinas andre konferanse ble holdt i Tlaxcala, Mexico i 1996, og samla delegater fra 69 organisasjoner i 37 land.
Boeing 757

Varianter

Flytypen har blitt produsert i to varianter.  757-200 er kortere og har lengre rekkevidde enn 757-300. Det var også planlagt en 757-100 variant, men denne ble aldri bygget.
Fortress Round My Heart

Fortress Round My Heart er et musikkalbum med Ida Maria, utgitt i 2008 og gjenutgitt i 2009. Dette er hennes første plate som soloartist.
Taichi Hasegawa

Karriere

Taichi Hasegawa startet sin profesjonelle karriere i Albirex Niigata i 1999. Han har også spilt for Valiente Toyama.
AaB Fodbold

Historie

AaBs historie begynte i 1885, og er dermed den nest eldste klubben etter AGF av de beste klubbene i Danmark. Klubben er også, sammen med Brøndby IF, den eneste klubben som har spilt samtlige sesonger i SAS-ligaen.
Klubbens sportslige høydepunkter er danmarksmesterskaperne i 1995, 1999 og 2008. I 1995 ble klubben samtidig den første danske deltager i Champions League, hvor det blant annet ble 2-1 seier over Panathinaikos. AaB ble egentlig slått ut i kvalikken av Dynamo Kiev, men det ukrainske laget ble ekskludert etter en bestikkelsessak. Også etter klubbens tredje mesterskap i 2008, kvalifiserte AaB seg til den prestisjefylte turneringen, da man i to kvalifikasjonsrunder lyktes med å slå ut FK Modrica fra Bosnia-Hercegovina og FBK Kaunas fra Litauen. AaB spilte seg også til UEFA-cupenens gruppespill 2007-2008, da de slo Sampdoria, og ble det første danske laget som slo ut et italiensk lag ut av en europeisk turnering.
AaB ble danske seriemestre i 2008 og kvalifiserte seg deretter til Mesterligaen 2008/2009. Her fikk laget en 3.-plass i gruppespillet, og gikk videre til UEFA-cupen, hvor klubben møtte Deportivo La Coruña i 1/16-finalene. AaB vant 6-1 sammenlagt, og møtte Manchester City i 1/8-finalene. AaB tapte 2-0 på bortebane i Manchester, men vant 2-0 på hjemmebane i Aalborg. Etter straffesparkkonkurranse gikk Manchester City videre, og Aalborg BK var ferdig i Europa for 2008/2009-sesongen.
AaB spilte Europaligaen i 2009/2010-sesongen.
Staatsplanthema 14.25

Staatsplanthema 14.25 var benevnelsen på de statlige retningslinjer, som resulterte i at Den tyske demokratiske republikk bygde et omfattende statlig organisert og finansiert system av doping. Systemet innebar at utøvere foretok en systematisk bruk av prestasjonsfremmende midler og relaterte substanser. Grunnlager for systemet var en beslutning i sentralkomitéen til Sozialistische Einheitspartei Deutschlands (SED) den 14. juni 1974, hvor komitéen for profesjonelle idrettsutøvere i DDR fremla en hemmelig rapport innenfor Staatsplan Wissenschaft und Technik med tittelen «understøttende midler innenfor sport» (Unterstützende Mittel im Sport) gjennom forskningsgruppen «ytterligere kraftreserver» (Zusätzliche Leistungsreserven).
Dikson (tettsted)

Dikson (russisk: Диксон) er et isolert tettsted i Krasnojarsk kraj i Russland. Befolkningstallet har gått jevnt nedover etter Sovjettiden, fra omkring 5000 innbyggere midt på 1980-tallet, til mellom 500 og 1000 i dag.
Dikson er den nordligste havnen i Russland, og en av de nordligste bebegyggelser i verden. Vinteren starter i midten av september august, og varer frem til mai. Fra 5. mai til 10. august har stedet midnattssol, og tilsvarende har to av vintermånedene ikke dagslys.
I 1942 ble stedet beskutt av det tyske militærskipet «Admiral Scheer».
Syrichthodontus

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar 2-3 måneder.
De voksne billene er aktive rovdyr som dreper og spiser andre insekter, men de spiser trolig også en del frukt.

Utbredelse

Slekten er utbredt i det sørlige Afrika (Sør-Afrika, Botswana og Namibia).
Potamanthidae

Utseende

De voksne insektene er nokså store, slanke, gjerne gule døgnfluer. Hodet er ganske lite, fasettøynene runde, godt skilt også hos hannen. Forvingene er store og trekantede med et tett nett av fine årer. Bakvingene er middelsstore og ovale. De har tre lange haletråder. Nymfene er avlange, omtrent jevnbrede med svært kraftige bein. Trakégjellene er delt i to tynne, hårete fliker. Bakerst har de tre, middels lange, hårete haletråder.

Levevis

Nymfene lever i store, rasktflytende elver.
De filtrerer fødepartikler fra vannstrømmen. Disse artene kan ha spektakulære massesverminger.
Mamanwa (språk)

Mamanwa er et sentralfilippinsk språk talt i Agusan del Norte og i Surigao-provinsene på Mindanao på Filippinene. I 1990 var det om lag 5 000 mamanwaer som talte språket.
Mamanwa er grammatisk konservativt i forhold til andre malayopolynesiske språk når det gjelder blant annet artikkelsystemet. Det holder fast på en treveis deiktisk distinksjon i sine artikler, noe som annetsteds i denne språkfamilien kun er bevart i noen av batanspråkene.
Wat Phra Kaew

Wat Phra Kaew (thai: วัดพระแก้ว; fullt navn: Wat Phra Sri Rattana Satsadaram, thai: วัดพระศรีรัตนศาสดาราม) er et buddhistisk tempel i Bangkok.
Det ligger ved Det store palasset i Phra Nakhon, den historiske bydelen i Bangkok. Tempelet har over 100 spir som er gyldne eller dekket med mosaikk og er betraktet som et av de mest betydningsfulle templene i Thailand. Det dateres til 1782, da Bangkok ble grunnlagt.
Olenegonka

Beskrivelse

Olenegonka framstår som en liten-mellomstor kvadratisk polarhund og finnes i en rekke farger og fargekombinasjoner. Helhvite hunder kan være nærmest umulig å skille fra samojedhunder. Bråkete og flekkete hunder er svært like lapphunder og tysk spitz. Grå hunder ligner ulvespitz. Brune hunder kan variere fra nærmest helhvit til svart, men de har alltid gule øyne, brun nesebrusk, brune lepper og øyelokk. For andre farger og kombinasjoner er øynene brune til mørk brune og nesebrusken, leppene og øyelokkene sorte. Helhvite individer lider normalt ikke av albinisme.
Rasen har kraftig vannavstøtende pels, som består av lange, stive dekkhår og tett isolerende underull. Kinnhårene kan bli opp mot 15 cm lange, mens dekkhårene på undersiden av halen kan bli opp mot 25 cm lange.
Hannene blir 44-52 cm i skulderhøyde, men et gjennomsnitt på cirka 47 cm. Tispene blir 40-48 cm i skulderhøyde, men et gjennomsnitt på cirka 44 cm. Vekten er typisk 10-15 kg, avhengig av kjønn.
Willy-Brandt-Haus

Willy-Brandt-Haus er oppført på hjørnet av Stresemannstraße og Wilhelmstraße i Kreuzberg i bydelen Friedrichshain-Kreuzberg i Berlin. Bygningen huser hovedkontoret til det tyske sosialdemokratiske partiet, SPD.
Byggeplanene ble aktuelle i 1991 da Berlin skulle overta som hovedstad etter den tyske gjenforeningen. SPD hadde sammen øvrige vesttyske partier sitt hovedkontor i Bonn. Utgangspunktet var et ønske å en adresse nær Lindenstraße 3 i Berlin-Kreuzberg, som var SPDs hovedkontor mellom 1914 og 1933. Bygningen på stedet ble revet i 1962.
Willy-Brandt-Haus har en golvflate på 3 225 m², ble åpnet i 1996 etter to års byggearbeid. Helge Bofinger var arkitekten bak bygningen.
Scaphoderus

Levevis

Disse artene er knyttet til termitter.

Utbredelse

Slekten er utbredt i det sørlige Afrika.
RTL Group

Compagnie Luxembourgeoise de Télédiffusion

Selskapet har røtter tilbake til 1924, da Radio Luxembourg første gang gikk på luften. Compagnie Luxembourgeoise de Radiodiffusion (CLR) ble grunnlagt i 1931, og to år senere ble Radio Luxembourg en foregangskringkaster som sendte på flere språk til hele Europa. 
CLR var en av grunnleggerne av Den europeiske kringkastingsunion (EBU), og RTL Group er fremdeles medlem av EBU – offisielt med et tidligere navn: CLT-UFA.
I 1954 endret CLR navn til Compagnie Luxembourgeoise de Télédiffusion (CLT) og startet med tv-sendinger gjennom kanalen Télé-Luxembourg. RTL fikk stor suksess, siden Luxembourg tillot kommersielle radio- og tv-kanaler lenge før andre europeiske land. Inntektene ga RTL økonomisk handlerom til å ekspandere sendinger til flere språk, og til flere land. Blant annet begynte mange britiske radioprogramledere i Radio Luxembourg før de gikk videre til BBC Radio eller kommersielle radiokanaler i Storbritannia.

Fusjoner og nye selskap

Med fremveksten av kommersielle radiokanaler i Europa utover 1990-årene, tapte Radio Luxembourg terreng og sluttet med regulære sendinger 30. desember 1992. Forkortelsen RTL ble i 1960- og 1970-årene brukt parallelt med CLT og Télé-Luxembourg.
I 1997 fusjonerte CLT med det Hamburg-baserte UFA Film- und Fernseh-GmbH, et underselskap til media-konglomeratet Bertelsmann. Det nye selskapet fikk navnet CLT-UFA. I 2000 fusjonerte CLT-UFA med det britiske produksjonsselskapet Pearson TV, og det nye selskapet fikk navnet RTL Group. Hovedaksjonær i det nye selskapet har siden opprettelsen i 2000 vært Bertelsmann. 
RTL Group er involvert i 56 tv-kanaler og 31 radiokanaler over hele Europa. Gruppen står også bak en rekke store tv-programmer, alt fra konkurranseshow og såpeoperaer – til talentshow som Idol og X Factor.
Tupolev ANT-14

Operativ historie

ANT-14 ble testet av Aeroflot i 1932. Under disse testene var det ingen problemer med flyet, det var langt større enn noe annet fly i Aeroflots flåte, og det var intet krav om at et fly med 36-passasjer kapasitet. Derfor ble det noen etterfølgende produksjon.
Den 17. mars 1933 satte Sovjetunionen opp en flyvende propagandaskvadron, oppkalt etter Maxim Gorkij, og ANT-14 ble tildelt det som sitt flaggskip, som het Pravda (Sannheten) etter den sovjetiske avisen. Det ble i hovedsak benyttet for rundflyging over Moskva, men gjennomførte en og annen flytur med turister til Kharkov og Leningrad (nå St. Petersburg), mens det besøkte București i 1935 for å feire en festival som ble holdt det på den tiden. ANT-14 fraktet over 40 000 passasjerer før det ble satt på bakken i 1941.
Nytale

Nytale er den norske oversettelsen av det engelske begrepet newspeak. Begrepet ble introdusert i George Orwells dystopiske roman 1984, som ble utgitt i 1949. Generelt har nytale fått betydningen et hvert forsøk på å begrense mislikt språk av en regjering eller annen mektig enhet.
Chennai internasjonale lufthavn

Chennai internasjonale lufthavn, (Chennai International Airport) (IATA: MAA, ICAO: VOMM) er den primære flyplass for den sørindiske byen Chennai. Flypassen ligger i områdene Meenambakkam, Pallavaram og Tirusulam.

Drift

I regnskapsåret 2014-15 var den Indias fjerde største, hva angår passasjerer, etter Indira Gandhi i New Delhi, Chhatrapati Shivaji i Mumbai og Kempegowda i Bangalore og den tredje i internasjonal trafikk etter Delhi og Mumbai. I 2014-15 hadde den 14,29 millioner passasjerer og 342 flybevegelser daglig. Flyplassen forventes å tilfredsstille behovet frem til 2016–17. Etter det blir det nødvendig å bygge ny flyplass.
Begge terminaler, innenlands og utenriks, har fått navn etter tidligere statsministere, henholdsvis Tamil Nadu K. Kamaraj og C. N. Annadurai. Det er den første flyplass i India som har begge terminaler «vegg i vegg». De indiske luftfartsmyndigheter "Airports Authority of India" (den Sørindiske avdeling) som omfatter statene Tamil Nadu, Andhra Pradesh, Telangana, Karnataka,  Kerala samt territoriene Puducherry Lakkadivene har kontor på flyplassen 
Flyselskapene  SpiceJet, Jet Airways, Air Costa, Blue Dart Aviation har base på Chennai. Air India benytter Chennai som sekundær base, og plassen benyttes hyppig av GoAir og IndiGo.
Norgesmesterskapet i orientering 2016

Norgesmesterskapet i orientering 2016 bestod av flere arrangementer som i 2016 kåret norgesmestere i orientering.
Hovedmesterskapet ble arrangert i Bergen 7.-8. mai og Fauske 8.-11. september. Kongepokalene ble vunnet av Marianne Andersen og Carl Godager Kaas.